“บิ๊กตู่” ยันคำเดิม! หยุด 5 วันช่วงเดือนต.ค. 60 ไม่เป็นความจริง
"บิ๊กตู่" ยันคำเดิม! หยุด 5 วันช่วงเดือนต.ค. 60 ไม่เป็นความจริง ย้ำ! หยุดแค่ 26 ต.ค. เพียงวันเดียว
27 มิ.ย. 2560

พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ยืนยันว่า รัฐบาลประกาศให้วันที่ 26 ต.ค.60 ในช่วงงานพระราชพิธีถวายพระเพลิงพระบรมศพ เป็นวันหยุดราชการเพียงวันเดียว หลังจากมีกระแสข่าวในโลกโซเซียลว่าจะมีการประกาศวันหยุดเพิ่มเป็น 5 วัน
ด้านความคืบหน้าการจัดเตรียมงานพระราชพิธีถวายพระเพลิงพระบรมศพว่า พิธีการจะมีความพร้อมในทุกด้านๆ ภายในเดือน ก.ย.60 และจะมีพระราชพิธีถวายพระเพลิงพระบรมศพขึ้นระหว่างวันที่ 25-29 ต.ค.60
ขณะที่การซ้อมริ้วขบวนได้เริ่มดำเนินการมาตั้งแต่เดือน พ.ค.เป็นต้นมา เริ่มจากการฝึกซ้อมในแต่ละหน่วยงาน และมีการฝึกซ้อมย่อย ฝึกซ้อมใหญ่ก่อนวันจริง โดยความคืบหน้าได้มีการกราบบังคมทูลสมเด็จพระเจ้าอยู่หัวโดยตลอด
 